C 138/20
HR
Službeni list Europske unije
21.4.2023.
Nadalje, Odjel za tehnologiju stočarske proizvodnje (dio Centra za poljoprivredno-tehnološko istraživanje i tehnologiju u Aragonu ili CITA-e) objavio je 2015. rezultate istraživačkog projekta pod nazivom Efecto de la dieta, envase y tiempo de exposición sobre la apreciación visual y la intención de compra de la carne de cerdo de Teruel („Učinak prehrane, pakiranja i vremena izlaganja na vizualnu procjenu i namjeru kupnje svinjetine sa ZOZP-om ‚Cerdo de Teruel’”; Panea, B. et al., 2015.).
Valjalo bi navesti jedan od zaključaka tog projekta prema kojem je kontrolna skupina mesa svinja „Cerdo de Teruel” koje su hranjene svojom uobičajenom prehranom imala bolje rezultate od ostalih skupina u kojima su životinje hranjene različitim vrstama hrane za životinje.
Istraživači CITA-e 2016. radili su u okviru Investicijskog fonda Teruela na projektu Alternativas de control sanitario, producción y comercialización para la carne de cerdo de Teruel.
Una propuesta de sostenibilidad (Učinak prehrane, pakiranja i vremena izlaganja na vizualnu procjenu i namjeru kupnje svinjetine „Cerdo de Teruel”: prijedlog za održivost; Panea, B. et al., 2016.).
Otada su provedena daljnja istraživanja u kojima je sudjelovala CITA i koja su predstavljena u okviru programa koje sufinancira Europski fond za regionalni razvoj: Embutidos saludables a partir de carne de Cerdo de Teruel: reducción del contenido de grasas saturadas y sal („Zdrave kobasice dobivene od svinjetine iz Teruela: smanjeni udio zasićenih masti i soli”; Panea, B. et al., 2019.).
Svinjetina „Cerdo de Teruel” spominje se i u potpuno drugačijoj vrsti literature koja ima veliko čitateljstvo i renome.
Riječ je o književnosti, a jedan od takvih primjera je poglavlje Del cerdo de Teruel y del amor („O svinjetini iz Teruela i ljubavi”) iz romana Animales urbanos („Urbane životinje”) (Leiz, K. 2018.).
Osim tradicije i znanstveno-informativnih publikacija, o ugledu svinjetine „Cerdo de Teruel” svjedoče i komercijalna priznanja.
„Cerdo de Teruel” je naziv koji za ovo vrlo traženo meso upotrebljavaju proizvođači i trgovci te se često čuje na tržnicama, u hipermarketima i u mesnicama u cijeloj Španjolskoj.
Jela od svinjetine „Cerdo de Teruel” neizostavan su dio jelovnika restorana u toj zemlji.
Recepti sa svinjetinom „Cerdo de Teruel” mogu se pronaći na uvaženim internetskim portalima.
Jedan je od primjera recept za svinjski file „Cerdo de Teruel” sa šljivama i pinjolima iz kuharice El Gran Libro de la Cocina Aragonesa („Velika aragonska kuharica”; Aneto Publicaciones, SL, 2011.), koji je objavljen u rubrici za hranu i piće RedAragón na internetskom portalu regije Aragon.
Kuhari su podijelili i recepte kao što je svinjski secreto „Cerdo de Teruel” s umakom od patlidžana i bijele čokolade (na internetskim stranicama za promicanje aragonskih jela Comparte el Secreto.
Aragón, alimentos nobles (Podijeli tajnu: Aragon, plemenita jela)) i svinjski obrazi „Cerdo de Teruel” nadahnuti Altamirasom (Juan Altamiras, fratar i kuhar iz 18. stoljeća; rubrika za hranu i piće dnevnih novina Heraldo).
O svinjetini „Cerdo de Teruel” priča se i u medijima: — La buena alimentación que se le da al cerdo destinado a la denominación de origen da como resultado no sólo un exquisito jamón de Teruel, sino también una carne fresca de primera calidad, de sabor delicado, textura tierna, notable jugosidad, de un color rosa oscuro („Kvalitetna prehrana svinja čije se meso koristi za proizvod oznake podrijetla ‚Jamón de Teruel’ ne rezultira samo vrhunskom šunkom nego i svježim mesom visoke kvalitete, tamnoružičaste boje, nježnog okusa te topljive i izuzetno sočne konzistencije”; 2011., Indisa, 2014., A la carta para dos, („Stol za dvoje à la carte”)), — Calidad, producción y comercialización para la carne de cerdo de Teruel („Kvaliteta, proizvodnja i stavljanje na tržište svinjetine iz Teruela”; 2016., Aragón hoy).
Svinjetina „Cerdo de Teruel” je zbog svojeg plemenitog ugleda tijekom godina imala istaknuto mjesto na brojnim događanjima.
U više je navrata imala važnu ulogu na kulinarskom natjecanju Teruel Gusto Mudéjar (Mudeharski okusi Teruela), koje se održava od 2006. i koje je prije svega državno natjecanje u kuhanju jela mudeharskog stila.
Recept koji su profesionalni kuhari i zvijezde u usponu trebali reinterpretirati u šestom izdanju tog kulinarskog događanja bio je krumpir iz Celle punjen svinjetinom „Cerdo de Teruel” s crnim tartufima iz Périgorda (Tuber melanosporum).
Festival svinjetine „Cerdo de Teruel” naziva Jornada Gastronómica de Cerdo de Teruel održan je prvi put 2012. i na njemu je sudjelovalo više od 40 subjekata iz pokrajine Teruel.
Slogan događanja bio je Renovando el cerdo.
Otras maneras de disfrutar de los andares y más... („Svinjetina iz nove perspektive.
Drugi ukusni načini za njezinu pripremu.”).
Svinjetina „Cerdo de Teruel” 2020. bila je predstavljena na međunarodnom sajmu Madrid Fusión kao primjer sustava kvalitete: La carne del „Cerdo de Teruel”, en el Congreso de Gastronomía Madrid Fusión („Svinjetina ‚Cerdo de Teruel’ na sajmu hrane i pića Madrid Fusión”; La Comarca).
Zbog svega navedenog, a osobito želje da se proizvod zaštiti snažnim lokalnim udruženjima, osnovano je Udruženje proizvođača svinjetine „Cerdo de Teruel” kako bi se očuvao ugled proizvoda, pravilno informirali potrošači i upravljalo proizvodnjom svinjetine „Cerdo de Teruel”.